"Acum câteva minute am discutat cu ministrul Apărării. De aseară s-a închis perimetrul și se desfășoară o anchetă. Nu este prima, mi-aș dori să fie ultima. Nu a pus viața în pericol nimănui. (...) Momentan nu avem victime și nu sunt astfel de probleme. Sperăm să evităm cât mai mult aceste de evenimente", spune Marcel Ciolacu.
Întrebat despre proveniența dronei, el a spus: "Să așteptăm ancheta. Dacă ne uităm la crater, nu avem explozie. De aceea nu putea să producă daune, chiar dacă ar fi căzut în altă zonă".
Ministerul Apărării Naționale (MApN) a transmis, vineri, că elemente ale unei posibile drone au fost identificate în Insula Mare a Brăilei. Informațiile vin după imaginile filmate de localnici.
(sursa: Mediafax)